|

52011PC0006

Предложение за РЕШЕНИЕ НА СЪВЕТА относно насоки за политиките за заетост на държавите-членки  /* COM/2011/0006 окончателен - CNS 2011/0007 */

	[pic] | ЕВРОПЕЙСКА КОМИСИЯ |Брюксел, 12.1.2011COM(2011) 6 окончателен2011/0007 (CNS)Предложение заРЕШЕНИЕ НА СЪВЕТАотносно насоки за политиките за заетост на държавите-членкиОБЯСНИТЕЛЕН МЕМОРАНДУМ1. КОНТЕКСТ НА ПРЕДЛОЖЕНИЕТОНа 26 март 2010 г. Европейският съвет се съгласи с предложението на Европейската комисия да стартира нова стратегия за работни места и растеж — Европа 2020[1], която да се основава на засилено координиране на икономически политики, които ще се фокусират върху ключови области, нуждаещи се от действия за стимулиране на потенциала на Европа за устойчив растеж и конкурентоспособност. С тази цел, Европейският съвет се съгласи да определи основни цели на ЕС, които представляват споделени цели, насочващи действията на държавите-членки и на Съюза.Договорът за функционирането на ЕС предвижда, че държавите-членки трябва да разглеждат своите икономически политики и насърчаването на заетостта като въпроси от общо значение и да ги координират в рамките на Съвета. В два отделни члена Договорът постановява, че Съветът трябва да приеме основни насоки за икономическата политика (член 121) и насоки за заетостта (член 148), като посочва, че вторите трябва да са съвместими с първите. Имайки предвид това правно основание, насоките за заетостта и икономическите политики са представени като два отделни, но неразривно взаимосвързани, правни инструмента:-  Препоръка на Съвета относно основни насоки за икономическите политики на държавите-членки и на Съюза — част I от „Интегрирани насоки Европа 2020“;-  Решение на Съвета относно насоки за политиките за заетостта на държавите-членки — част II от „Интегрирани насоки Европа 2020“.Тези насоки, приложени с гореупоменатите правни инструменти, образуват заедно интегрираните насоки за изпълнение на стратегията Европа 2020. Насоките относно заетостта бяха приети на 21 октомври 2010 г. и, както е предвидено в решението за приемането им, следва да останат непроменени до 2014 г., за да се гарантира, че ще се отдаде достатъчно внимание на прилагането им.Общите цели и приоритети, изразени в насоките за политиките за заетостта, се запазват. По силата на член 148, параграф 2 тяхната актуалност за 2011 г. трябва да бъде потвърдена с решение на Съвета, след консултации с Европейския парламент, Европейския икономически и социален комитет, Комитета на регионите и Комитета по заетостта.2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТОняма3. ПРАВНИ ЕЛЕМЕНТИ НА ПРЕДЛОЖЕНИЕТООВ L 308, 24.11.2010 г., стр. 46.2011/0007 (CNS)Предложение заРЕШЕНИЕ НА СЪВЕТАотносно насоки за политиките за заетост на държавите-членкиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 148, параграф 2 от него,като взе предвид предложението на Европейската комисия,като взе предвид становището на Европейския парламент[2],като взе предвид становището на Комитета по заетостта,като взе предвид становището на Европейския икономически и социален комитет[3],като взе предвид становището на Комитета на регионите[4],като има предвид, че:(1) Договорът за функционирането на Европейския съюз (ДФЕС) предвижда в член 145, че държавите-членки и Съюзът работят за изработването на координирана стратегия за заетостта, и по-специално за развитието на квалифицирана, обучена и адаптивна работна сила, както и на пазари на труда, които да могат да реагират бързо на икономическите промени, с оглед постигането на целите, изброени в член 3 от Договора за Европейския съюз (ДЕС).(2) Предложената от Комисията стратегия „Европа 2020“, предоставя на Съюза възможността да ориентира икономиката си в посока на разумен, устойчив и приобщаващ растеж, съпътстван от висока степен на развитие, производителност и социално сближаване. Пет основни цели, изброени в съответните насоки, съставляват споделените цели, от които се ръководят в действията си държавите-членки, като се отчитат различните им изходни позиции и национални условия, както и позициите и условията на Съюза. Европейската стратегия за насърчаване на заетостта играе водеща роля в изпълнението на целите на новата стратегия в областта на заетостта и пазара на труда.(3) Тези нови интегрирани насоки са в съответствие със заключенията на Европейския съвет. Те дават точни указания на държавите-членки за разработването на техните национални програми за реформи и за изпълнението на реформите, като отразяват взаимозависимостта и са в съответствие с Пакта за стабилност и растеж. Насоките за заетостта следва да съставляват основата за всички препоръки, специфични за отделните държави, които Съветът евентуално би отправил към държавите-членки съгласно член 148, параграф 4 от ДФЕС, успоредно със специфичните за отделните държави препоръки, отправени към държавите-членки съгласно член 121, параграф 2 от този договор. Насоките за заетостта следва също така да съставляват основата за изготвянето на съвместния доклад по заетостта, изпращан ежегодно от Съвета и от Европейската комисията до Европейския съвет.(4) Прегледът на Националните програми за реформи на държавите-членки, съдържащ се в проекта за съвместен доклад за заетостта, показва, че държавите-членки следва да продължат да полагат всички усилия за решаване на проблемите в следните приоритетни области: засилване на участието на пазара на труда и намаляване на структурната безработица, развиване на квалифицирана работна сила, отговаряща на нуждите на пазара на труда и насърчаване на качеството на работните места и ученето през целия живот, подобряване на резултатите в системите на образование и обучение на всички нива и засилване на участието във висшето образование, насърчаване на социалното приобщаване и борба с бедността.(5) Приетите през 2010 г. насоки следва да останат непроменени до 2014 г., за да се гарантира, че ще се отдаде достатъчно внимание на прилагането им. Необходимо е през периода до края на 2014 г. актуализирането им да бъде ограничено до минимум.(6) Държавите-членки следва да проучат възможността да използват Европейския социален фонд при изпълнението на насоките за насърчаване на заетостта,ПРИЕ НАСТОЯЩОТО РЕШЕНИЕ:Член 1Насоките за политиките за заетостта на държавите-членки, изложени в приложението към решението на Съвета от 21 октомври 2010 г. относно насоките за политиките за заетостта на държавите-членки[5] остават в сила за 2011 г. и се вземат предвид от държавите-членки в техните политики за заетостта .Член 2Адресати на настоящото решение са държавите-членки.Съставено в [...] на […] година.За СъветаПредседател [1] COM(2010) 2020, 3.3.2010 г.[2] ОВ C , , стр. .[3] ОВ C , , стр. .[4] ОВ C , , стр. .[5] Решение 2010/707/ЕС на Съвета от 21 октомври 2010 г. относно насоки за политиките за заетост на държавите-членки (ОВ L 308, 24.11.2010 г., стр. 46).


               ЕВРОПЕЙСКА КОМИСИЯ
            Брюксел, 23.11.2015
            COM(2015) 805 final
            2015/0271(NLE)
            Предложение за
            РЕШЕНИЕ НА СЪВЕТА
            относно позицията, която да бъде взета от името на Европейския съюз по отношение на решенията, които трябва да бъдат приети от Постоянната комисия на Евроконтрол относно ролите и задачите на Евроконтрол и относно централизираните услуги

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               1.1.Основания и цели на предложението

               Общи положения

               Настоящото предложение се отнася до позицията, която да бъде взета в Постоянната комисия на Евроконтрол по отношение, от една страна, на определението за ролите и задачите на Евроконтрол, и от друга страна, за дейността на Евроконтрол в областта на централизираните услуги. Предвидено е тази комисия да проведе заседание на 8/9 декември, на което да бъдат разгледани тези два въпроса.

               Настоящото предложение  е свързано с особеното положение на дейността на Евроконтрол, която в някои отношения се припокрива с дейността на Съюза в области, обхванати от законодателството на Съюза.

               През последното десетилетие бяха положени усилия да се избегнат подобни припокривания и да се постигнат възможно най-добри резултати с оглед на наличните ресурси и на двете страни. В резултат на това Евроконтрол изпълнява задачи по силата на законодателството за единното европейско небе (ЕЕН). На организацията бяха възложени три основни задачи/роли:

               (1)да предоставя техническа подкрепа на Комисията и EASA, за да ги подпомага в регулаторните им действия по силата на регулаторната им дейност, в съответствие със споразумението на високо равнище между Европейския съюз и Евроконтрол от 29 октомври 2012 г.;

               (2)да действа в качеството на орган за преглед на ефективността, който да подпомага Комисията при разработването и прилагането на схемата за ефективност (по назначение от Комисията до края на 2016 г.);

               (3)да действа като управителен орган на мрежовите функции на УВД (по назначение от Комисията до края на 2019 г.).

               В допълнение Евроконтрол, заедно със Съюза, е учредител на съвместното предприятие SESAR (от 2007 г.).

               Споразумението на високо равнище (СВР) от 2012 г. признава приносът, който всяка организация може да даде за Европейското УВД. Съответните роли на Съюза като единен общоевропейски регулатор и на Евроконтрол в техническата помощ за постигане на целите на политиката за ЕЕН, бяха потвърдени отново в споразумението.

               Горните точки трябва да се разглеждат в контекста на рамката, уреждаща общо ролите и задачите на организацията, което е първият въпрос, който ще бъде разгледан от Постоянната комисия на гореупоменатото заседание.

               Понастоящем дейността на Евроконтрол принципно се урежда от Международната конвенция за сътрудничество за безопасност на въздухоплаването, изменена с протокола, подписан в Брюксел на 12 февруари 1981 г. (наричана по-нататък „изменената конвенция“). Въпреки това, договарящите страни подписаха консолидиращ протокол на 27 юни 1997 г., който, наред с другото, има за цел да измени определението за задачите на организацията. Конвенцията, както е изменена с този протокол, обикновено е наричана „ревизираната конвенция“. Консолидиращият протокол обаче все още не е влязъл в сила.

               На 9 декември 1997 г. Постоянната комисия на Евроконтрол прие Решение № 71 относно предварителното привеждане в действие на член 2, параграф 1 от изменената конвенция, определяйки задачите, които организацията да изпълнява.

               Дейностите на проучвателната група на Евроконтрол за реформиране на организацията наред с другото обхващат и този аспект. На 6-ото си заседание, проведено на 19 октомври 2015 г., проучвателната група натовари агенция „Евроконтрол“ да подготви проект на акт на Постоянната комисия, определящ бъдещите роли, задачи и функции на организацията, който да бъде представен и приет на следващото заседание на Постоянната комисия на 8—9 декември 2015 г.

               Това решение на Постоянната комисия ще породи правни последици. Съгласно приложимата институционална рамка на организацията, определена в изменената конвенция, Постоянната комисия отговаря за „разработването на общата политика на организацията“.

               От своя страна определението на ролите и задачите ще ръководи бъдещите действия на Евроконтрол и поради тази причина задължително ще включва това, което организацията счита за законосъобразна дейност. Определението ще е обвързващо за всички членове на Евроконтрол, включително държави членки на Съюза.

               Във връзка с това трябва да се отбележи, че решението на Постоянната комисия може да има последствия за прилагането на правото на ЕС и по-специално за целостта на областите на компетентност на ЕС, като се има предвид, че законодателството на Съюза обхваща важни области, в които извършва дейност Евроконтрол. В някои случаи ролята и дейността на Евроконтрол зависят от решения, които се вземат на равнището на Съюза (вж. по-горе). Следователно е важно да се гарантира, че определението на ролите и задачите на Евроконтрол не е в противоречие с правото на ЕС, по-специално с областите на компетентност на ЕС и че то не предопределя бъдещи действия на ЕС.

               Вторият въпрос, който ще бъде разгледан на гореупоменатото заседание на Постоянната комисия, се отнася до дейността на Евроконтрол, насочена към централизираните услуги. По-конкретно, очаква се да бъде прието решение, отнасящо се до финансирането на някои централизирани услуги. Въпросът за централизираните услуги следва да се разглежда в контекста на дейността на Съюза в областта на проекта за изследване за УВД в единното европейско небе (SESAR) и функциите по управление на мрежата, както са определени в Регламент (ЕС) № 677/2011. В това отношение е важно да се подчертае, че предоставянето на тези централизирани услуги предполага наличието на необходимата инфраструктура за УВД на централно, регионално и местно равнище, според случая. Разгръщането на тази инфраструктура зависи от решенията, които трябва да се вземат на равнището на Съюза в контекста на SESAR, по-специално по отношение на комуникационните системи въздух-земя и земя-земя. Тези решения ще бъдат в резултат на задълбочен анализ на разходите и ползите, стопанисването, инвестициите, сигурността и отбраната, както и от определянето на добавената стойност, произтичаща от централизираното предоставяне на такива услуги, включително услугите, които вече са въведени в ограничен мащаб. Освен това, за предоставянето на централизирани услуги може да са необходими решения на равнището на Съюза относно ролята на управителния орган на мрежата като доставчик на такива централизирани услуги. При тези обстоятелства решение на Евроконтрол за финансирането на определени централизирани услуги на този етап е прибързано и може да предопредели бъдещи дейности, извършвани от Евроконтрол по начин, който може да бъде в ущърб на дейността на Съюза в тази област, по-специално по отношение на SESAR. Поради това е необходимо да се иска отлагане на това решение, като се има предвид, че Съюзът в момента не разполага с достатъчно информация, за да прецени ситуацията .

               Органите на Евроконтрол не допускат Съюза в Постоянната комисия, в която участват членуващите държави, включително всички държави членки на ЕС. Поради това държавите членки, действайки в Постоянната комисия, трябва да отстояват позицията, определена в настоящото предложение.

               По силата на член 4, параграф 3 от ДФЕС държавите членки също така са задължени, както и институциите на Съюза, да отстояват същата позиция във Временния съвет на Евроконтрол, който е компетентният подготвителен орган.

               Контекст във връзка с ролите и задачите на Евроконтрол

               През 2013 г. Евроконтрол постави началото на дебат относно реформата на организацията си. На 4 декември 2013 г. Постоянната комисия на Евроконтрол създаде вътрешна проучвателна група, която да проучи по кои въпроси може да се налага изменение на Конвенцията за Евроконтрол, за да бъде адаптирана към промените в управлението на въздушното движение в Европа.

               Обсъжданията се провеждат от две години насам. На последното заседание на проучвателната група на Евроконтрол, проведено на 19 октомври 2015 г., председателят на групата направи заключение, че агенция „Евроконтрол“ следва да изготви предложение за услугите, ролите и задачите на Евроконтрол, както е описано в глава 4 на документа, предложен от някои държави членки на Евроконтрол (документ за обсъждане от проучвателната група на Евроконтрол за заместващите органи CN-SG-6-2015-2: „Бъдещи роля и задачи на организацията“) и за което председателят счете, че в проучвателната група има значителен консенсус.

               Документът на Постоянната комисия относно ролите и задачите на организацията се очаква да бъде приет на 44-тото заседание на Временния съвет (ВС44) на 9 декември 2015 г. Този документ ще прецизира съществуващото Решение № 71 от 9 декември 1997 г. относно предварителното прилагане на член 2, параграф 1 от ревизираната конвенция.

               Контекст във връзка с развитието на централизирани услуги за УВД

               Работата на агенция „Евроконтрол“ по въпроса за централизираните услуги е постигнала значителен напредък откакто започна в края на 2012 г. На агенция „Евроконтрол“ беше разрешено от постоянната ѝ комисия през февруари 2014 г. да започне поетапен подход към оценката и демонстрирането на оперативната, техническата и финансовата осъществимост на тези потенциални централизирани услуги, като се отчита различната степен на развитие на услугите. Оттогава досега Евроконтрол проведе поредица от семинари и разработи оперативни концепции (CONOP) за редица централизирани услуги. Агенцията изготви общ анализ на разходите и ползите (АРП), който беше одобрен от независим консултант — въпреки че подробностите от този АРП не са подлагани на публичен контрол.

               Документът на Постоянната комисия относно финансирането на централизираните услуги се очаква да бъде приет на 44-тото заседание на Временния съвет (ВС44) на 9 декември 2015 г. Този акт ще постави началото на демонстрационния етап на някои от централизираните услуги.

               2.ПРАВНИ ЕЛЕМЕНТИ НА ПРЕДЛОЖЕНИЕТО

               В контекста на описаното по-горе и въз основа на член 100, параграф 2 и член 218, параграф 9 от ДФЕС се предлага да се приеме позицията, която да бъде взета от името на Съюза по отношение на решенията, които трябва да бъдат приети от Постоянната комисия на Евроконтрол относно ролите и задачите на Евроконтрол и относно централизираните услуги.

               2015/0271 (NLE)

               Предложение за

               РЕШЕНИЕ НА СЪВЕТА

               относно позицията, която да бъде взета от името на Европейския съюз по отношение на решенията, които трябва да бъдат приети от Постоянната комисия на Евроконтрол относно ролите и задачите на Евроконтрол и относно централизираните услуги

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 и член 218, параграф 9 от него,

               като взе предвид предложението на Европейската комисия,

               като има предвид, че:

               (1)Чрез Решение № 123 от 4 декември 2013 г. Постоянната комисия на Евроконтрол създаде проучвателна група, която да проучи по кои въпроси може да се налага изменение на Конвенцията за Евроконтрол с оглед на нейното адаптиране към променящата се среда на управлението на въздушното движение в Европа.

               (2)На 19 октомври 2015 г. проучвателната група възложи на агенция „Евроконтрол“ да изготви проект на документ на Постоянната комисия, в който да бъдат определени бъдещите роли, задачи и функции на организацията.

               (3)Проект на решение на Постоянната комисия относно ролите и задачите на организацията ще бъде включено за одобряване в дневния ѝ ред за заседанието на 8—9 декември 2015 г.

               (4)Решението ще породи правни последици. Съгласно приложимата институционална рамка на организацията, определена в Международната конвенция за Евроконтрол, както е изменена с протокола, подписан в Брюксел на 12 февруари 1981 г. (наричана по-нататък „изменената конвенция“), Постоянната комисия „формулира общата политика на организацията“. От своя страна определението на ролите и задачите ще ръководи бъдещите действия на Евроконтрол и поради тази причина задължително ще включва това, което организацията счита за законосъобразна дейност. То ще бъде обвързващо за всички членове на Евроконтрол, включително държавите членки на Съюза.

               (5)Определението на ролите и задачите на Евроконтрол, което е обект на решение на Постоянната комисия, може да има последствия за прилагането на правото на ЕС, и по-специално за целостта на областите на компетентност на Съюза, като се има предвид, че законодателството на Съюза обхваща важни области, в които извършва дейност Евроконтрол. В някои случаи ролята и дейността на Евроконтрол зависят от решения, които се вземат на равнището на Съюза.

               (6)Следователно е важно да се гарантира, че определението на ролите и задачите на Евроконтрол не е в противоречие с правото на Съюза, по-специално с областите на компетентност на Съюза, и че то не предопределя бъдещи действия на Съюза.

               (7)На същото заседание на Постоянната комисия може да бъде прието решение за централизираните услуги.

               (8)Очаква се това решение да се отнася до финансирането на определени централизирани услуги. Понастоящем Съюзът не разполага с достатъчно информация, за да прецени основателността на такова решение. Такова решение може да предопредели бъдещата дейност, извършвана от Евроконтрол, по начин, който може да бъде в ущърб на дейността на Съюза в тази област, особено по отношение на изследването за управление на въздушното движение в единното европейско небе (SESAR). По тази причина решението по този въпрос следва да бъде отложено.

               (9)Поради това позицията, която да бъде взета от името на Съюза в рамките на Постоянната комисия на Евроконтрол, следва да бъде установена,

               РЕШИ:

               Член 1

               Позицията, която да бъде взета от държавите членки от името на Съюза в Постоянната комисия на Евроконтрол относно ролята и задачите на Евроконтрол и относно централизираните услуги е в съответствие с приложението.

               Държавите членки действат съвместно в интерес на Съюза.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 23.11.2015
            COM(2015) 805 final
            ПРИЛОЖЕНИЯ
            към
            РЕШЕНИЕ НА СЪВЕТА
            относно позицията, която да бъде взета от името на Европейския съюз по отношение на решенията, които трябва да бъдат приети от Постоянната комисия на Евроконтрол относно ролите и задачите на Евроконтрол и относно централизираните услуги

               ПРИЛОЖЕНИЯ

               към

               РЕШЕНИЕ НА СЪВЕТА

               относно позицията, която да бъде взета от името на Европейския съюз по отношение на решенията, които трябва да бъдат приети от Постоянната комисия на Евроконтрол относно ролите и задачите на Евроконтрол и относно централизираните услуги

               I. Ролите и задачи на Евроконтрол

               Съюзът поиска предложеният текст относно услугите, ролите и задачите на Евроконтрол по никакъв начин да не засяга областите на компетентност на Съюза и да не предопределя бъдещите действия на Съюза. В случаите, в които понастоящем Евроконтрол на временна основа изпълнява специфични задачи по силата на правната рамка на Съюза, задачите не се представят като задачи, независими от решения на Съюза.

               В сравнение със списъка на ролите и задачите на Евроконтрол, както беше предложен в приложението към документа на Евроконтрол за действие CN-SG-6-2015 относно ролите и задачите на организацията от 16 ноември 2015 г., Съюзът настоява за следните промени:

               (1)По отношение на член 2, параграф 1, озаглавен „Функции и услуги“:

               а)централно управление на потока на въздушното движение;

               б)мрежовите функции на УВД, ако са възложени от от името на Европейския съюз;

               в)функциите задачите за УВД от името на ИКАО за региона по EUR/NAT;

               г)установяване, фактуриране и събиране на такси за аеронавигационно обслужване;

               д)предоставяне на аеронавигационно обслужване в MUAC, в зависимост от резултатите от обсъжданията между държавите членки и ЕВРОКОНТРОЛ;

               е)Централни функции и услуги като EAD, ARTAS/CAMOS, и другите централни услуги, които биха могли да ѝ бъдат поверени от Постоянната комисия в споразумение със Съюза.

               (2)По отношение на член 2, параграф 2, озаглавен „Роли“:

               а)По отношение на „Подпомагане“ промените са, както следва:

               i.Подпомагане на своите държави членки, националните надзорни органи, доставчиците на аеронавигационно обслужване и други съответни заинтересовани страни;

               ii.Подкрепа на органите на ЕС, включително предоставяне на експертен опит в подкрепа на регулаторните дейности за постигане на съответствие в съответствие със Споразумението на високо равнище между ЕС и Евроконтрол от 29 октомври 2012 г.при поискване от тези органи;

               iii.Улесняване и насърчаване на европейските интереси по въпросите на УВД в държавите, нечленуващи в ЕКГА, в тясно сътрудничество със своите държави членки, техните доставчици на аеронавигационно обслужване и промишленост, както и с ЕС с изключение на областите, обхванати от правилата на ЕС и при спазване на областите на компетентност на ЕС;

               iv.Принос към SESAR (ИРД, поддържане и изпълнение на генерален план за УВД) — надграждане върху опита си в УВД, общоевропейско покритие, гражданско-военен аспект и роля за централно управление на потока на мрежата в съответствие с приложимото законодателство на ЕС;

               v.Осигуряване на съоръжения за изследвания и съответните симулации, напр. за SESAR, изследователски дейности в допълнение към SESAR и промени във въздушното пространство в съответствие с действащото законодателство на ЕС, когато е приложимо;

               vi.Предлагане на обучение/образование на организациите на държавите членки.

               б)По отношение на „Механизми за сътрудничество“ промените са, както следва:

               i.Улесняване и насърчаване на гражданско-военното координиране за развитието на УВД/АНО;

               ii.Подкрепа за държавите членки в работата на ИКАО, при условие на спазване на областите на компетентност на ЕС;

               iiiСътрудничество с други региони на света, при условие на съгласуване с държавите членки с цел осигуряване на координация с ЕС;

               iv.Международно сътрудничество / координация (ИКАО, FAA, НАТО и др.) от името на своите държави членки, които не са държави членки на ЕС;

               v.Съветване по тяхно искане на тези държави членки извън ЕС, които не са държави — членки на ЕС, и които не са сключили споразумения със Съюза, по въпроси на безопасността на УВД, като използват при спазване на правилата на ИКАО, ЕС и EASA в координация с ЕС и при условие на спазване на неговите области на компетентност в тази област, за да се осигури информация за подобряване на хармонизацията, безопасността, оперативната ефективност и икономиите от мащаба.;

               в)По отношение на „Общоевропейска услуга за данни и информация за УВД“ промените са, както следва:

               i.Събиране и анализ на данни, които могат да включват данни за експлоатационните показатели, данни за безопасността и др. (с цел да се „поддържат“ системите и данните в подкрепа на регулаторната работа) за държави, които не са държави — членки на ЕС, и ако тази задача ѝ е възложена от ЕС — за държавите — членки на ЕС;

               ii.Анализ и предоставяне на доклади (информация) за събраните данни (напр. доклад за ефективността на управлението на въздушното движение (ACE), доклад за резултатите от експлоатацията (PRR)) за държави, които не са държави членки на ЕС — и ако тази задача ѝ е възложена от ЕС — за държавите членки на ЕС;

               iii.Управление на процеса ESSIP/LSSIP, ако е възложено от Европейския съюз;

               iv., включително Докладване на ИКАО за изпълнението на глобалния аеронавигационен план (GANP) и модернизации по блокове на авиационната система (ASBU) и осигуряване на координация с механизмите на ЕС за докладване при съгласуване с Европейския съюз;

               v.Събиране на данни за трафика и предоставяне на прогнозата на STATFOR.

               II. Централизирани услуги

               Позицията на Съюза е, че на този етап решението за централизираните услуги трябва да бъде отложено.

               Понастоящем Съюзът не разполагала с достатъчно информация, за да прецени основателността на такова решение. Такова решение може да предопредели бъдещата дейност, извършвана от Евроконтрол, по начин, който може да бъде в ущърб на дейността на Съюза в тази област, особено по отношение на изследването за управление на въздушното движение в единното европейско небе (SESAR).


Важна правна забележка

|

52009PC0660

Предложение за Решение на Европейския Парламент и Съвета относно мобилизиране на инструмента за осигуряване на гъвкавост  /* COM/2009/0660 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 30.11.2009COM(2009)660 окончателенПредложение заРЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТАотносно мобилизиране на инструмента за осигуряване на гъвкавостОБЯСНИТЕЛЕН МЕМОРАНДУММеждуинституционалното споразумение от 17 май 2006 г.[1] позволява мобилизирането на инструмента за осигуряване на гъвкавост с цел финансиране на ясно определени разходи, които не могат да се финансират в границите на наличните тавани за една или повече функции от многогодишната финансова рамка.За бюджета за 2010 г. са необходими допълнителни разходи, превишаващи таваните за функция 1а. Затова се предлага мобилизиране на инструмента за осигуряване на гъвкавост в съответствие с точка 27 от Междуинституционалното споразумение.Сумите, които трябва да се мобилизират, са следните:-  120 млн. EUR за финансиране на проекти в областта на енергията в контекста на Европейския план за икономическо възстановяване;-  75 млн. EUR за извеждане от експлоатация на АЕЦ „Козлодуй“.На двата клона на бюджетния орган се напомня, че решението не може да бъде публикувано в Официален вестник на Европейския съюз по-късно от датата на публикуването на бюджета за 2010 г.Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАотносно мобилизиране на инструмента за осигуряване на гъвкавостЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[2], и по-специално точка 27, пети абзац от него,като взеха предвид предложението на Комисията[3],Като имат предвид, че след като разгледаха всички възможности за преразпределяне на бюджетни кредити в рамките на функция 1а, на помирителната среща от 18 ноември 2009 г. двата клона на бюджетния орган се съгласиха да мобилизират инструмента за осигуряване на гъвкавост, за да допълнят финансирането в бюджета за 2010 г. над тавана на функция 1а на:-  120 млн. EUR за финансиране на проекти в областта на енергията в контекста на Европейския план за икономическо възстановяване;-  75 млн. EUR за извеждане от експлоатация на АЕЦ „Козлодуй“.РЕШИХА:Член 1В рамките на общия бюджет на Европейския съюз за финансовата 2010 година (наричан по-нататък „бюджет 2010“) инструментът за осигуряване на гъвкавост ще бъде използван за предоставяне на сумата от 195 млн. EUR като бюджетни кредити за поети задължения по функция 1а.Тази сума ще се използва за допълване на финансирането на:-  120 млн. EUR за финансиране на проекти в областта на енергията в контекста на Европейския план за икономическо възстановяване;-  75 млн. EUR за извеждане от експлоатация на АЕЦ „Козлодуй“.Член 2Настоящото решение се публикува в Официален вестник на Европейския съюз .Съставено в Брюксел на […] година.За Европейския парламент За СъветаПредседател Председател [1] ОВ С 139, 14.6.2006 г., стр. 1.[2] OВ C 139, 14.6.2006 г., стp. 1.[3] ОВ […].


               ЕВРОПЕЙСКА КОМИСИЯ
            Брюксел, 17.3.2016
            COM(2016) 154 final
            2016/0083(NLE)
            Предложение за
            РЕШЕНИЕ НА СЪВЕТА
            за представянето от името на Европейския съюз на предложение за включване на допълнителни химикали в приложение А, Б и/или В към Стокхолмската конвенция за устойчивите органични замърсители

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               На 17 май 2004 г. влезе в сила Стокхолмската конвенция за устойчивите органични замърсители („Конвенцията“), одобрена с Решение 2006/507/ЕО на Съвета,  Целта на Конвенцията е да се защити здравето на човека и околната среда от устойчивите органични замърсители (УОЗ). Конвенцията определя рамка, базирана на принципа за предпазливост, с оглед елиминиране производството, употребата, вноса и износа на понастоящем 23 приоритетни УОЗ, безопасното им манипулиране, обезвреждане и елиминиране или намаляване на някои неволни емисии на устойчиви органични замърсители.

               С Регламент (ЕО) № 850/2004 относно устойчивите органични замърсители в законодателството на Съюза се въвеждат разпоредби за изпълнение на ангажиментите, определени в Конвенцията и в Протокола за устойчивите органични замърсители към Конвенцията за трансгранично замърсяване на въздуха на далечни разстояния от 1979 г. („Протоколът“), одобрен с Решение 259/2004/ЕО на Съвета.

               Съгласно член 8, параграф 1 от Конвенцията, дадена страна по Конвенцията може да представи предложение пред Секретариата за включване на определено химично вещество в приложения А, Б или В към Конвенцията, което впоследствие се разглежда от Комитета за преглед на устойчивите органични замърсители (КПУОЗ) в съответствие с член 8, параграфи 3 и 4. Предложението трябва да съдържа информацията,  посочена в приложение Г. Процедурата за приемане на изменения към приложенията се урежда с член 22 от Конвенцията.

               С настоящото предложение за решение на Съвета се реализира намерението на Европейския съюз да предложи включването на веществото октаметилциклотетрасилоксан (D4), което предполага подаването на досие по приложение Г, съдържащо информация за критериите за проверка на посочения химикал и слага началото на преглед, който трябва да бъде изготвен от КПУОЗ.

               Ако D4 отговаря на критериите за проверка, ще бъде предоставена допълнителна информация, необходима за установяване на профила на риск на посочения химикал. Това включва, наред с другото, информация за производството, видовете употреба, оценките на опасността и оценките на риска в Съюза. Ако се подготвя оценка за управлението на риска, ще се предостави допълнителна информация за социално-икономическите съображения, която отразява ситуацията в Съюза.

               Според наличната научна информация и докладите за преглед, както и предвид критериите за проверка от приложение Г към Конвенцията, D4 проявява характеристики на УОЗ.

               D4 се произвежда в ЕС, а също се внася като вещество (самостоятелно и в смеси) и като част от изделия. D4 се изпуска при етапите на формулиране и преработка („производството“), през срока на експлоатация на продуктите и изделията, а също и при етапа на образуване на отпадъци (рециклиране, депониране и изгаряне). Най-значителната употреба на D4 е за суровина за производството на силиконови полимери.

               Съгласно уебсайта за разпространяване на информация на ECHA, регистрираният тонажен обхват за D4 е 100 000 — 1 000 000 тона на година.

               Компетентните органи на Обединеното кралство са изготвили досие съгласно приложение XV към Регламента REACH с намерението да се предложи две силоксанови съединения да бъдат включени в процеса на ограничаване в съответствие с Регламента REACH. В досието за ограничаване се предлага органичаване на пускането на пазара или употребата на D4 и на декаметилциклопентасилоксан (D5) в концентрации равни или по-високи от 0,1  тегловни % в продуктите за лична хигиена, които при нормални условия на употреба се отмиват.

               Най-значителната употреба на тези съединения е за суровина за производството на силиконови полимери. Тези силиконови течности, еластомери, гелове и смоли на свой ред притежават извънредно широк спектър на употреба, включително в каучук, еластомери за покрития и уплътняващи материали, антипенители, подобрители на течливостта и/или блясъка на алкидни бои и лакове, омекотители, водоотблъскващи и мокрещи вещества в производството на текстилни продукти, компоненти за вакси и други формулировки за обработка на повърхности, смазочни масла, грес, противоприлепващи покрития и агенти за отделяне за леярски форми,  покрития за хартия, хидравлични, диелектрични и топлопренасящи течности, и потребителски продукти, напр. продукти за лична хигиена, за грижа за дома и автомобила. Полимерите могат да се модифицират с допълнителни функционални групи и да придобиват множество други приложения. D4 и D5 се използват в различни потребителски продукти, както и в промишлени приложения, като тези видове употреба водят до широкото им освобождаване в околната среда.

               По искане на изпълнителния директор на ECHA Комитетът на държавите членки към Европейската агенция по химикали (ECHA) на своето 41-во заседание през 2015 г. по силата на член 77, параграф 3 от регламента за REACH прие становище
                  1
                за устойчивостта (P/vP) и биоакумулирането (B/vB) на D4 и D5. Комитетът поддържа становището, че D4 и D5 отговарят на критериите съгласно приложение XIII към регламента за REACH за vP и vB. Поради това те отговарят на критериите за устойчивост и биоакумулиране от приложение Г към Конвенцията.

               За D4 има хармонизирана класификация в приложение VI към Регламент (ЕО) № 1272/2008 относно класифицирането, етикетирането и опаковането на вещества и смеси („КЕО“) като токсичен за репродукцията от категория 2 и като токсичен за водните организми от категория 4. Очаква се обаче новите критерии за хронична токсичност във водна среда, въведени с Регламент (ЕС) № 286/2011 в Регламента за КЕО, да доведат до по-строга екологична класификация, тъй като най-ниската надеждна стойност на хронична концентрация без наблюдаван ефект (NOEC) е около 4,4 µg/l. Тази стойност на NOEC за хроничната концентрация се очаква да доведе до хармонизирана класификация за хронична токсичност във водна среда от категория 1. Поради това D4 отговаря на критериите за УОЗ за токсичност въз основа на крайните точки както за водни организми, така и за бозайници.

               Освен доказаните свойства на PBT/vPvB, които личат от посочените по-горе оценки на REACH, в досието за ограничаване по приложение XV също се проучва потенциалът на D4 и D5 да се разпространяват на далечни разстояния в околната среда и се прави заключението, че поради склонността им да остават дълго време във въздушната среда и дългия им период на полуразпад във въздуха D4 и D5 имат и потенциала да претърпят пренос на големи разстояния до отдалечени региони по въздушен път.

               В своята скринингова оценка от 2008 г.
                  2
                Health Canada стига до заключението, че въз основа на данни от моделиране, с които се оценява характеристичното разстояние на пренос на D4, потенциалът за атмосферен пренос на дълги разстояния на D4 е висок, и твърди, че D4 може да се пренася по въздушен път до отдалечени региони, напр. Арктика.

               Съгласно становището на Комитета на държавите членки, D4 може да се намери в широк спектър от организми (особено риби и водни безгръбначни, но също птици и бозайници), като също е наличен в организми в отдалечени региони, включително риби и птици в европейската част на Арктика.

               Предвид наличната понастоящем информация за устойчивите, биокумулиращите и токсичните свойства на D4 и като се имат предвид горепосочените проучвания и доклади, се приема, че D4 отговаря на критериите от приложение Г към Конвенцията, поради което се предлага  да бъде разглеждано като УОЗ.

               D4 е химикал, произвеждан в големи количества, който широко се използва в стоки за поддръжка на дома и продукти за лична хигиена. Предвид потенциала на този химикал за разпространение на далечни разстояния в околната среда, взетите на национално ниво или на равнище на ЕС мерки не са достатъчни за спазване на високо ниво на защита на околната среда и човешкото здраве, поради което са необходими действия в по-широк международен аспект.

               С оглед на следващото заседание на Комитета за преглед на устойчивите органични замърсители през септември 2016 г. е целесъобразно Комисията, от името на Съюза, да представи на Секретариата на Стокхолмската конвенция предложение за включване на D4 в приложение A, Б и/или В. Тази позиция следва да бъде приета от името на Съюза за целите по член 218, параграф 9 от ДФЕС.

               2.КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               В случай, че D4 отговаря на критериите за проверка съгласно приложение Г към Конвенцията, всички страни по нея и всички наблюдатели ще бъдат поканени да предоставят информация, която дава възможност да се определи профилът на риска на този химикал. Това включва, наред с другото, информация за производството, видовете употреба, оценките на опасността и оценките на риска. Ако въз основа на профила на риска се реши да се пристъпи към следващата стъпка и да се подготви оценка на управлението на риска, всички страни по Конвенцията и всички наблюдатели ще бъдат поканени да предоставят информация за социално-икономическите съображения съгласно приложение Е към Конвенцията. Поканата за представяне на информация, отправена към всички страни по Конвенцията и всички наблюдатели, има за цел да подготви всеобхватна оценка на въздействието на този химикал върху човешкото здраве и околната среда и да отрази с нужното внимание различните възможности и условия сред страните по Конвенцията по отношение на оценката на риска и елиминирането.

               Ако Комитетът за преглед на устойчивите органични замърсители стигне до извода, че D4 отговаря на критериите за проверка съгласно приложение Г към Стокхолмската конвенция, Комисията ще започне проучване с цел да събере информация за социално-икономическото въздействие на възможното включване на D4.

               3.ПРАВНИ ЕЛЕМЕНТИ НА ПРЕДЛОЖЕНИЕТО

               Настоящото предложение ще доведе до съставянето на информационно досие в съответствие с разпоредбите на член 8, параграф 1 и критериите от приложение Г към Конвенцията, въз основа на което ще бъде представено предложение на Секретариата на Конвенцията, с цел D4 да бъде добавено в приложение A, Б и/или В към Конвенцията.

               2016/0083 (NLE)

               Предложение за

               РЕШЕНИЕ НА СЪВЕТА

               за представянето от името на Европейския съюз на предложение за включване на допълнителни химикали в приложение А, Б и/или В към Стокхолмската конвенция за устойчивите органични замърсители

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 191, параграф 1, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Съюзът ратифицира Стокхолмската конвенция за устойчивите органични замърсители („Конвенцията“) на 16 ноември 2004 г. с Решение 2006/507/EО на Съвета от 14 октомври 2004 г. за сключване от името на Европейската общност на Стокхолмската конвенция за устойчивите органични замърсители
                  3
               .

               (2)Като страна по Конвенцията Европейският съюз може да внася предложения за изменение на приложенията към нея. Приложение А към Конвенцията съдържа списък на устойчиви органични замърсители (УОЗ),подлежащи на елиминиране, докато в приложение Б е включен списък на УОЗ, подлежащи на ограничаване, а приложение В — списък на УОЗ, по отношение на непреднамереното производство на които трябва да се вземат мерки.

               (3)С оглед на наличната научна информация и докладите за преглед, както и предвид критериите за проверка от приложение Г към Конвенцията, октаметилциклотетраксилоксанът (CAS № 556-67-2)  проявява характеристики на УОЗ.

               (4)Въз основа на наличната информация октаметилциклотетраксилоксанът отговаря на критериите на приложение XIII към Регламент (ЕО) № 1907/2006 на Европейския парламент и на Съвета
                  4
                както за „устойчиво, биоакумулиращо се и токсично“ (РВТ), така и за „много устойчиво и много биоакумулиращо се“ (vPvB) вещество в околната среда.

               (5)По силата на член 64, параграф 4 от Регламент (ЕО) № 1907/2006, Обединеното кралство подготви досие за ограничаване
                  5
                съгласно приложение XV за октаметилциклотетраксилоксана с цел да се контролира рискът за околната среда от пускането на пазара и употребата на октаметилциклотетраксилоксан в концентрация , по-голяма или равна на 0,1 тегловни % в продукти за лична хигиена, които се отмиват при нормални условия на употреба.

               (6)Октаметилциклотетрасилоксанът е вещество с дисперсна употреба в световен мащаб, което се открива в околната среда. Предвид потенциала на октаметилциклотетраксилоксана за разпространение на далечни разстояния в околната среда, взетите на национално равнище мерки не са достатъчни за спазване на високо ниво на защита на околната среда и човешкото здраве, поради което са необходими действия в по-широк международен аспект.

               (7)Поради това Съюзът следва да представи на Секретариата на Конвенцията предложение за включване на октаметилциклотетраксилоксана в приложение А, Б и/или В към Конвенцията,

               ПРИЕ НАСТОЯЩОТО РЕШЕНИЕ:

               Член 1

               1. Съюзът представя предложение за включване на октаметилциклотетраксилоксана в приложение А, Б и/или В към Стокхолмската конвенция за устойчивите органични замърсители („Конвенцията“).

               2. Комисията предава предложението от името на Съюза на Секретариата на Конвенцията заедно с цялата информация, която се изисква съгласно приложение Г към нея.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)

                     http://echa.europa.eu/documents/10162/13641/art77-3c_msc_opinion_on_d4_and_d5_20150422_en.pdf

                  .

                     (2)
                  Environment Canada and Health Canada. Screening Assessment for the Challenge Octamethylcyclotetrasiloxane (D4) Chemical Abstracts Service Registry Number 556-67-2.ноември 2008 г. Вж.: http://www.ec.gc.ca/ese-ees/default.asp?lang=En&n=2481B508-1#a1.

                     (3)
                  ОВ L 209, 31.7.2006 г., стр. 1.

                     (4)
                  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химични вещества и препарати (REACH), за създаване на Европейска Агенция по химикали, за изменение на Директива 1999/45/EО и за отмяна на Регламент (EИО) № 793/93 на Съвета и Регламент (EО) № 1488/94 на Комисията, както и Директива 76/769/EИО на Съвета и Директиви 91/155/EИО, 93/67/EИО, 93/105/EО и 2000/21/EО на Комисията (ОВ L 396, 30.12.2006 г., стр. 1).

                     (5)
                  Публикувано на адрес

                     http://www.echa.europa.eu/web/guest/restrictions-under-consideration

                     В обхвата на предложението за ограничаване е включен и декаметилциклопентасилоксанът.


               ЕВРОПЕЙСКА КОМИСИЯ
            Брюксел, 18.2.2016
            COM(2016) 76 final
            2016/0046(NLE)
            Предложение за
            РЕШЕНИЕ НА СЪВЕТА
            за определяне на позицията, която да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за изменения на правила № 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 и 131 на ООН, както и по отношение на ново правило на ООН относно одобрението на тихите пътни превозни средства

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Икономическата комисия за Европа на Организацията на обединените нации (ИКЕ на ООН) разработва на международно равнище хармонизирани изисквания, предназначени да отстраняват техническите пречки пред търговията с моторни превозни средства между страните по Ревизираното споразумение от 1958 г. и да гарантират, че тези превозни средства осигуряват висока степен на безопасност и опазване на околната среда.

               В съответствие с Решение 97/836/ЕО на Съвета от 27 ноември 1997 г. Съюзът се присъедини към Споразумението на Икономическата комисия за Европа на Организацията на обединените нации („ИКЕ на ООН“) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“), а в съответствие с Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) Съюзът се присъедини към Паралелното споразумение.

               Заседанията на Работна група 29 на ИКЕ на ООН — Световния форум за хармонизация на правилата за превозните средства — се провеждат на три пъти всяка календарна година — през март, юни и ноември. На всяко заседание се приемат нови правила на ООН, изменения на съществуващи правила на ООН или глобални технически правила на ООН (ГТП на ООН), за да се отчете техническият прогрес. Преди всяко заседание на Работна група 29 една от шестте работни комисии към нея приема тези изменения.

               След това по време на заседанието на Работна група 29 се гласува за окончателното приемане на измененията, допълненията и поправките, стига да е налице кворум и квалифицирано мнозинство от договарящите се страни. ЕС е договаряща се страна по две споразумения (съответно от 1958 г. и 1998 г.) в обхвата на дейност на Работна група 29. Всеки път се изготвя решение на Съвета, известно като „мегарешение“, което съдържа списък на правилата, измененията, допълненията и поправките и което оправомощава Комисията да гласува от името на Съюза на съответното заседание на Работна група 29.

               С настоящото решение на Съвета се определя позицията на Съюза при гласуване на правилата, измененията, допълненията и поправките на заседанието на Работна група 29 през март 2016 г., което ще се проведе от 7 до 11 март 2016 г.

               •Съгласуваност със съществуващите разпоредби в тази област на политиката

               Настоящото предложение допълва и е в пълно съответствие с политиката на Съюза в областта на вътрешния пазар по отношение на автомобилната промишленост.

               Системата на Работна група 29 засилва международното хармонизиране на стандартите за превозните средства. Споразумението от 1958 г. има основна роля за постигането на тази цел, тъй като производителите от ЕС могат да използват общ набор от правила за одобрение на типа със съзнанието, че страните по споразумението ще признаят съответствието на продуктите им със съответното национално законодателство. Тази схема направи възможно чрез Регламент (ЕО) № 661/2009 относно общата безопасност на моторните превозни средства да се отменят повече от 50 директиви на ЕС и да се заменят със съответните правила, разработени съгласно споразумението от 1958 г.

               Подобен подход бе приложен и към Директива 2007/46/ЕО, с която системите за одобрение в отделните държави членки бяха заменени с процедура на Съюза за одобрение и беше създадена хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ИКЕ на ООН бяха включени в системата на ЕС за одобрение на типа на превозните средства като изисквания за одобрение на типа или като алтернативи на законодателството на Съюза. След приемането на посочената директива правилата на ООН във все по-голяма степен се включват в законодателството на Съюза в рамките на системата на ЕС за одобрение на типа.

               •Съгласуваност с другите политики на Съюза

               Системата на Работна група 29 е свързана с политиката на Съюза в областта на конкурентоспособността, върху която тази инициатива има положително въздействие. Настоящото предложение е в съответствие и с политиките на Съюза в областта на транспорта и енергетиката, които са надлежно разгледани в процеса на изготвяне и приемане на правилата, попадащи обхвата на споразумението от 1958 г.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание на настоящото предложение е член 114 във връзка с член 218, параграф 9 от Договора за функционирането на Европейския съюз.

               •Субсидиарност

               Гласуването в подкрепа на инструменти на международно ниво, като предложения за правила на ООН, изменения на правила на ООН и проекти на глобални технически правила, и включването им в системата на Съюза за одобрение на типа на моторните превозни средства може да бъде направено единствено от Съюза. Това не само предотвратява разпокъсването на вътрешния пазар, но също така гарантира еднакви стандарти за опазване на здравето и за безопасност в Съюза. Налице са и ползи от гледна точка на икономиите от мащаба: продуктите могат да се произвеждат за целия пазар на Съюза и дори за международния пазар, вместо да се адаптират, за да получат национално одобрение на типа за всяка отделна държава членка.

               Поради това настоящото предложение е в съответствие с принципа на субсидиарност.

               •Пропорционалност

                  Настоящото решение на Съвета оправомощава Комисията да гласува от името на Съюза и е пропорционален инструмент в съответствие с член 5, параграф 1 от Решение 97/836/ЕО на Съвета с цел да се определи единна позиция на ЕС в ИКЕ на ООН по отношение на гласуването по работните документи, предложени в дневния ред на заседанието на Работна група 29. Следователно настоящото предложение е в съответствие с принципа на пропорционалност, тъй като не надхвърля необходимото за постигане на поставените цели — да се осигури доброто функциониране на вътрешния пазар, като същевременно се гарантира висока степен на обществена безопасност и защита.

               •Избор на инструмент

               В член 218, параграф 9 от ДФЕС е предвидено, че за да бъдат определени позициите, които да бъдат възприети от името на Съюза в орган, създаден чрез международно споразумение, е необходимо решение на Съвета.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Не се прилага.

               •Консултации със заинтересованите страни

               Не се прилага.

               •Събиране и използване на експертни становища

               Външни експертни становища не се прилагат за настоящото предложение. То обаче беше разгледано от Техническия комитет по моторните превозни средства.

               •Оценка на въздействието

               Настоящото предложение не може да бъде предмет на оценка на въздействието, тъй като то не е от законодателно естество и не съществуват или не са възможни алтернативни варианти на политиката.

               •Пригодност и опростяване на законодателството

               По отношение на административната тежест инициативата няма отражение, тъй като позоваванията относно измененията, приложени към мегарешението, не въвеждат нови задължения за докладване или други административни задължения за предприятията, включително за МСП. Напротив, цели се намаляването на административната тежест, тъй като прилагането на хармонизирани в световен мащаб изисквания дава възможност на производителите да представят документация за одобрение на компоненти и системи не само в ЕС, но и на експортните пазари на страните по споразумението от 1958 г. извън ЕС.

               Предложението има много положително въздействие върху конкурентоспособността на автомобилната промишленост в ЕС и върху международната търговия. Приемането на международно хармонизирани правила за превозните средства от страна на търговските партньори на ЕС се признава като най-добрият начин за премахване на нетарифните бариери пред търговията и за отваряне или разширяване на достъпа до съответните пазари за автомобилни предприятия от ЕС.

               •Основни права

               Предложението не оказва въздействие върху защитата на основните права.

               4.ОТРАЖЕНИЕ ВЪРХУ БЮДЖЕТА

               Настоящата инициатива не оказва отражение върху бюджета.

               5.ДРУГИ ЕЛЕМЕНТИ

               •Планове за изпълнение и уредба за мониторинг, оценка и докладване

               Не се прилага.

               •Обяснителни документи (за директивите)

               Не се прилага.

               •Подробно разяснение на конкретни разпоредби на предложението

               С предложението се определя позицията на Съюза при гласуване на предложенията за изменения на правила № 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 и 131 на ООН и на ново правило на ООН относно одобрението на тихи пътни превозни средства.

               2016/0046 (NLE)

               Предложение за

               РЕШЕНИЕ НА СЪВЕТА

               за определяне на позицията, която да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за изменения на правила № 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 и 131 на ООН, както и по отношение на ново правило на ООН относно одобрението на тихите пътни превозни средства

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)В съответствие с Решение 97/836/ЕО на Съвета
                  1
                Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“).

               (2)В съответствие с Решение 2000/125/ЕО на Съвета
                  2
                Съюзът се присъедини към Споразумението относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“).

               (3)С Директива 2007/46/ЕО на Европейския парламент и на Съвета
                  3
                системите за одобрение в отделните държави членки бяха заменени с процедура на Съюза за одобрение и беше създадена хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ИКЕ на ООН бяха включени в системата на ЕС за одобрение на типа на превозните средства като изисквания за одобрение на типа или като алтернативи на законодателството на Съюза. След приемането на посочената директива правилата на ООН във все по-голяма степен се включват в законодателството на Съюза в рамките на системата на ЕС за одобряване на типа.

               (4)Предвид натрупания опит и развитието на техниката е необходимо да бъдат адаптирани в съответствие с техническия прогрес изискванията към някои елементи или характеристики, които са предмет на правила № 10, 34, 41, 46, 48, 50, 51, 53, 55, 60, 73, 83, 107, 110, 113, 118, 125, 128, 130 и 131 на ООН.

               (5)С цел да се установят еднакви разпоредби относно одобрението на тихи пътни превозни средства с оглед на тяхната ограничена чуваемост следва да бъде прието ново правило на ООН относно тихите превозни средства.

               (6)Поради това е необходимо да се определи позицията, която трябва да се заеме от името на Съюза в Административния комитет по Ревизираното споразумение от 1958 г. и в Изпълнителния комитет по Паралелното споразумение относно приемането на горепосочените актове на ООН,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Административния комитет по Ревизираното споразумение от 1958 г. и на Изпълнителния комитет по Паралелното споразумение на заседанието, което ще се проведе в периода от 7 до 11 март 2016 г., е да се гласува в подкрепа на предложенията, изброени в приложението към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) ( ОВ L 346, 17.12.1997 г., стр. 78).

                     (2)
                  Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (3)
                  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 18.2.2016
            COM(2016) 76 final
            ПРИЛОЖЕНИЕ
            към
            РЕШЕНИЕ НА СЪВЕТА
            за определяне на позицията, която да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за изменения на правила № 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 и 131 на ООН, както и по отношение на ново правило на ООН относно одобрението на тихите пътни превозни средства

               ПРИЛОЖЕНИЕ

                        Правило №

                        Точка от дневния ред

                        Заглавие на точката от дневния ред

                        Референтен номер на документа

                        10

                        4.9.1

                        Предложение за допълнение 1 към серия от изменения 05 на Правило № 10 (електромагнитна съвместимост)

                        ECE/TRANS/WP.29/2016/16

                        10

                        4.9.2.

                        Предложение за допълнение 3 към серия от изменения 04 на Правило № 10 (електромагнитна съвместимост)

                        ECE/TRANS/WP.29/2016/17

                        34

                        4.8.1.

                        Предложение за допълнение 1 към серия от изменения 03 на Правило № 34 (предотвратяване на опасността от възникване на пожар)

                        ECE/TRANS/WP.29/2016/8

                        41

                        4.6.1.

                        Предложение за допълнение 4 към серия от изменения 04 на Правило № 41 (шум от мотоциклети)

                        ECE/TRANS/WP.29/2016/3

                        46

                        4.8.2.

                        Предложение за допълнение 3 към серия от изменения 04 на Правило № 46 (устройства за непряко виждане)

                        ECE/TRANS/WP.29/2016/9

                        48

                        4.9.3.

                        Предложение за допълнение 7 към серия от изменения 06 на Правило № 48 (монтиране на устройства за осветяване и светлинна сигнализация)

                        ECE/TRANS/WP.29/2016/18

                        48

                        4.9.4.

                        Предложение за допълнение 9 към серия от изменения 05 на Правило № 48 (монтиране на устройства за осветяване и светлинна сигнализация)

                        ECE/TRANS/WP.29/2016/19

                        48

                        4.9.5.

                        Предложение за допълнение 16 към серия от изменения 04 на Правило № 48 (монтиране на устройства за осветяване и светлинна сигнализация)

                        ECE/TRANS/WP.29/2016/20

                        50

                        4.9.6.

                        Предложение за допълнение 18 към първоначална серия от изменения на Правило № 50 (предни и задни габаритни светлини, стоп-светлини и пътепоказатели за мотопеди и мотоциклети)

                        ECE/TRANS/WP.29/2016/21

                        51

                        4.6.2.

                        Предложение за допълнение 1 към серия от изменения 03 на Правило № 51 (излъчване на шум от превозни средства от категории M и N)

                        ECE/TRANS/WP.29/2016/4

                        53

                        4.9.7.

                        Предложение за допълнение 18 към серия от изменения 01 на Правило № 53 (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2016/22

                        53

                        4.9.8.

                        Предложение за нова серия от изменения 02 на Правило № 53 (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2016/23

                        55

                        4.7.1.

                        Предложение за допълнение 5 към серия от изменения 01 на Правило № 55 (механични теглително-прикачни устройства)

                        ECE/TRANS/WP.29/2016/5

                        60

                        4.15.1.

                        Предложение за допълнение 5 към Правило № 60 (обозначение на органите за управление, сигналните лампи и показващите уреди)

                        ECE/TRANS/WP.29/2016/27

                        73

                        4.12.1.

                        Предложение за поправка 1 (само на френски език) към серия от изменения 01 на Правило № 73 (устройства за странична защита)

                        ECE/TRANS/WP.29/2016/31

                        83

                        4.15.2.

                        Предложение за допълнение 2 към серия от изменения 07 на Правило № 83 (емисии от превозни средства от категории M1 и N1)

                        ECE/TRANS/WP.29/2016/28

                        94

                        4.11.1

                        Предложение за поправка 3 (само на руски език) към серия от изменения 01 на Правило № 94 (защита в случай на челен удар)

                        ECE/TRANS/WP.29/2016/32

                        107

                        4.8.3.

                        Предложение за допълнение 5 към серия от изменения 05 на Правило № 107 (обща конструкция на градски и междуградски автобуси)

                        ECE/TRANS/WP.29/2016/10

                        107

                        4.8.4.

                        Предложение за допълнение 5 към серия от изменения 06 на Правило № 107 (общи конструктивни характеристики на градски и междуградски автобуси)

                        ECE/TRANS/WP.29/2016/11

                        107

                        4.8.5.

                        Предложение за проект на серия от изменения 07 на Правило № 107 (общи конструктивни характеристики на градски и междуградски автобуси)

                        ECE/TRANS/WP.29/2016/12

                        110

                        4.8.6.

                        Предложение за серия от изменения 02 на Правило № 110 (превозни средства, работещи със сгъстен природен газ и втечнен природен газ)

                        ECE/TRANS/WP.29/2016/13

                        113

                        4.9.9.

                        Предложение за допълнение 6 към серия от изменения 01 на Правило № 113 (предни фарове, които излъчват симетрична къса светлина)

                        ECE/TRANS/WP.29/2016/24

                        118

                        4.8.7.

                        Предложение за допълнение 2 към серия от изменения 02 на Правило № 118 (огнеустойчивост на материалите)

                        ECE/TRANS/WP.29/2016/14

                        125

                        4.8.8.

                        Предложение за допълнение 1 към серия от изменения 01 на Правило № 125 (поле на видимост напред на водачите)

                        ECE/TRANS/WP.29/2016/15

                        128

                        4.9.10.

                        Предложение за допълнение 5 към първоначална серия от изменения на Правило № 128 (светодиодни светлинни източници)

                        ECE/TRANS/WP.29/2016/25

                        130

                        4.7.2.

                        Предложение за допълнение 1 към Правило № 130 (система за предупреждение при напускане на лентата за движение)

                        ECE/TRANS/WP.29/2016/6

                        131

                        4.7.3.

                        Предложение за допълнение 2 към серия от изменения 01 на Правило № 131 (усъвършенствани системи за аварийно спиране)

                        ECE/TRANS/WP.29/2016/7

                        4.13.1.

                        Предложение за ново правило относно одобрението на тихи пътни превозни средства

                        ECE/TRANS/WP.29/2016/26